Basiese vanielje kolwyntjie | SARIE
Basiese vanielje kolwyntjie	deur Barbara Joubert
Van waar daardie lekker kolwyntjies – of sommer cupcakes? Dit word letterlik van geslag tot geslag gemaak – byna 200 jaar al! Want 'n resep vir dié staatmaker-lekkerte verskyn die
eerste keer in 'n resepteboek uit 1828, Receipts for Pastry, Cakes and Sweetmeats deur ene Eliza Leslie. Destyds was daar nie iets soos kolwyntjiepanne nie, maar dit het Eliza en ander bakkers nie afgeskrik nie. Bakkers maak 'n plan! Hulle het eenvoudig klein koekies en brode in koppies en klein bakkies gebak. Dis dan mooi versier, met groot aandag aan detail. Later het dit ook bekend geraak as feetjie-koekies, bloot omdat dit so deftig en klein was. Deesdae vind ons om elke hoek en draai dieselfde deftige koekies, dikwels besonder fênsie versier. Maar wat is dit wat kolwyntjies so gewild maak? Die antwoord lê beslis in hul grootte. Dis klein genoeg om op jou eie te eet, maar groot genoeg om jou lus na 'n soetdingetjie te bevredig. Dis 'n emosionele ding: Hierdie kolwyntjie is net myne, dit pas in my hand en ek hoef dit met niemand te deel nie! Dis jou eie klein geskenk aan jouself. Kolwyntjies is eenvoudig genoeg om te eet saam met tee, interessant genoeg vir kinderpartytjies én gesofistikeerd genoeg vir troues. Wat meer wil jy hê? As jy eers die basiese kolwyntjieresep het, kan jy enige soetgoed bysit en verskeie variasies optower.
500 g (545 ml) sagte botter
Ek bak my kolwyntjies ook vir 15 na 20 minute op 180. My kolwyntjies verpak ek in 'n lugdigte houer. Die volgende dag voel die kolwyntjie bo-op smerig asof rou. Hoekom gebeur dit.
Hi daar, ek het dieselfde oorgekom maar uitgevind as jy dit oornag wil bere moet dit nie heeltemal in lugdigte houer toe hou nie los die deksel effens skeef op sodat daar effe lug kan deur sirkileer. Hoop jy is tevrede daarna. Lekker bak